1986 - Die Suider-Afrikaanse Instituut van Boswese-toekenning. Hierdie eerbewys is deur die Suider-Afrikaanse Instituut van Boswese toegeken en Dalene was die eerste ontvanger daarvan buite die Departement Boswese. Sy was ook die eerste vrou wat hierdie toekenning ontvang het. Sy het hierdie toekenning vir Kringe in 'n bos en Fiela se kind ontvang, en ook vir haar werk oor die Knysna-bos, die vroeë houtkappersgemeenskap en die ontwikkeling van die houtbedryf op Knysna.
Sy het haar lesers aan die gemeenskap van verarmde en dikwels agterlike houtkappers bekend gestel wat in daardie dae in die Bos gewoon het. Sy het ook die belangrikheid van die bewaring van inheemse fauna en flora beklemtoon. Haar boeke is op 'n grondige studie van die Knysna-bos en die houtbedryf in die omgewing gebaseer. Die Instituut is ook van mening dat die gespesialiseerde, tegniese en historiese inligting in haar boeke akkuraat is. Die Bosboutoekenning is die hoogste wat tans beskikbaar is vir die betekenisvolle bydrae tot Bosbou in Suid-Afrika.
Die literêre kritikus Wium van Zyl het gesê sy kan met die bekende Afrikaanse skrywer Langenhoven vergelyk word. "Soos hy, bied sy iets aan die intellektuele leser en aan die gewone leser. Sy stel die leser aan verskeie kwessies bloot. Sy was 'n ekoloog en 'n matige feminis wat met aandag en respek na die armes gekyk het."
Sy het in 1998 'n toelae van die Nasionale Kunsteraad ontvang vir die gedeeltelike finansiering van haar navorsing vir Pieternella van die Kaap.